Document ID: 31976R0408

KOMISSION ASETUS (ETY) N:o 408/76,
annettu 23 päivänä helmikuuta 1976,
tupakanlehdistä maksettavan palkkion myöntämistä koskevista yksityiskohtaisista säännöistä annetun asetuksen (ETY) N:o 1726/70 sekä raakatupakka-alan interventiota koskevista yksityiskohtaisista säännöistä annetun asetuksen (ETY) N:o 1727/70 muuttamisesta raakatupakan nettopainon osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla(2), ja erityisesti sen 3 artiklan 3 kohdan ensimmäisen alakohdan, 5 artiklan 6 kohdan, 6 artiklan 10 kohdan ja 15 artiklan,
sekä katsoo, että
tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1726/70(3), sellaisena kuin se on viimeksi muutettuna asetuksella (ETY) N:o 1353/75(4), säädetään, että tupakanlehdistä maksettava palkkio on suoritettava nettopainona ilmaistulta tupakkamäärältä; tämä nettopaino on vahvistettava raakatupakka-alan interventiota koskevista yksityiskohtaisista säännöistä 25 päivänä elokuuta 1970 annetun komission asetuksen (ETY) N:o 1727/70(5), sellaisena kuin se on viimeksi muutettuna asetuksella (ETY) N:o 1354/75(6), liitteessä IV vahvistettuja viitekosteuspitoisuuksia vastaavasti; toisaalta asetuksen (ETY) N:o 1727/70 5 artiklassa säädetään, että interventioelimen maksama hinta on laskettava tupakan nettopainon mukaan,
yhteisön lainsäädännön yhdenmukaisen soveltamisen varmistamiseksi olisi nämä kosteuspitoisuudet määritettävä yhteisön menetelmää käyttäen samanaikaisesti nettopainoa tarkastettaessa, kun tupakka ensiasteen jalostus- ja kauppakunnostustoimenpiteet läpikäytyään siirretään pois valvontapaikasta, sekä interventio-oston yhteydessä;
tämän vuoksi olisi asetuksia (ETY) N:o 1726/70 ja (ETY) N:o 1727/70 mukautettava vastaavasti,
jäsenvaltioille olisi kuitenkin annettava lupa muiden nettopainon määritystoimenpiteiden yhteydessä käyttää muuta kosteuspitoisuuden määritysmenetelmää, jos ne ilmoittavat tästä komissiolle; tällöin olisi palkkion kokonaismäärästä maksettavan ennakon suuruutta rajoitettava,
nettopainoa olisi mukautettava vastaavasti, kun tupakan, jolle palkkiota haetaan, tosiasiallinen kosteuspitoisuus poikkeaa viitepitoisuudesta yli yhden prosentin,
yhteisön sääntöjen selkiyttämiseksi olisi määriteltävä erikseen sellaisen tupakan nettopaino, jolle palkkiota haetaan, sekä toisaalta interventioon tarjotun tupakan nettopaino, ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 1726/70 artikla seuraavasti:
"1 a artikla
1. Komissio vahvistaa asetuksen (ETY) N:o 727/70 17 artiklassa säädettyä menettelyä noudattaen yhden tai useamman yhteisön menetelmän tupakan kosteuspitoisuuden määrittämiseksi.
2. Edellä 1 artiklan 2 kohdan b alakohdassa tarkoitetun tarkastuksen yhteydessä on pakollista käyttää yhtä liitteessä vahvistetuista menetelmistä.
3. Edellä 1 artiklan 2 kohdan a ja c alakohdassa tarkoitettujen tarkastusten yhteydessä jäsenvaltiolla on vapaus käyttää tupakan kosteuspitoisuuden määrittämiseen yhteisön menetelmistä poikkeavaa menetelmää. Tällöin jäsenvaltion on toimitettava komissiolle tieto käytetystä menetelmästä."
2 artikla
Lisätään asetuksen (ETY) N:o 1726/70 7 artiklaan kohta seuraavasti:
"5. Kun nettopainon määritystä ei suoriteta 1 artiklan 2 kohdan a ja c alakohdassa tarkoitettujen tarkastusten yhteydessä käyttäen jotain 1 a artiklan 1 kohdassa säädetyistä yhteisön menetelmistä, palkkion kokonaismäärästä maksettava ennakko on rajattava 95 prosenttiin."
3 artikla
Korvataan asetuksen (ETY) N:o 1726/70 11 artikla seuraavasti:
"1. Tupakanlehtien nettopainoa määritettäessä ei oteta huomioon:
a) vähimmäislaatuominaisuuksia vastaamattoman tupakan painoa;
b) vieraiden aineiden painoa.
2. Nettopaino on vahvistettava asetuksen (ETY) N:o 1727/70 liitteessä IV vahvistettuja viitekosteuspitoisuuksia vastaavasti.
Jos todettu tosiasiallinen kosteuspitoisuus poikkeaa viitekosteuspitoisuudesta yli yhden prosentin, tehdään vastaava mukautus.
3. Tupakka vastaa tietyistä raakatupakka-alan interventiota koskevista yleisistä säännöistä 20 päivänä heinäkuuta 1970 annetun neuvoston asetuksen (ETY) N:o 1467/70(1) 5 artiklassa tarkoitettuja vähimmäisominaisuuksia, jos siinä ei ole havaittavissa yhtä tai useampia asetuksen (ETY) N:o 1727/70 liitteessä III olevassa a l kohdassa säädetyistä ominaisuuksista.
(1) EYVL N:o L 164, 27.7.1970, s. 32"
4 artikla
Lisätään asetuksen (ETY) N:o 1727/70 5 artiklaan virke seuraavasti:
"Nettopainon määrittelemiseksi on kosteuspitoisuus määritettävä käyttäen yhtä asetuksen (ETY) N:o 1726/70 1 a artiklan 1 kohdassa säädetyistä yhteisön menetelmistä."
5 artikla
Tätä asetusta sovelletaan vuoden 1976 sadosta alkaen korjattuun tupakkaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä helmikuuta 1976.

Labels: 3
2
17
6